**Minunea**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vara se stinge în toamna ruginie,

Plajei pustii, de pașii mei e sete,

Valuri de plumb, sucombă-n agonie

Purtând pe unde negre, alge bete,

Păsări de smoală, stoluri hrăpărețe,

Din nori țâșnesc spre apa-nvolburată,

Ca niște lănci, cu penele răzlețe

În mare se înfig prin crestele de vată.

Molcom, pios, mă-ntorc în amintire,

Îngenunchez și mă tot rog la cer

Să-mi retrimită mireasma de iubire

Ce-a dispărut parcă-nghițită de eter.

Divinu-nduioşat, m-aude şi m-ascultă,

Şi mult mai generos în har ca de-obicei,

Îmi retrimite minunea, dezinvoltă,

Ce radia cântând, cu glas de clopoței.

În răsărit, scăldundu-se în valuri,

Cu-alai de-abis purtat de Nereide,

Mi-a smuls nefericiri din idealuri

Lăsându-mi dor pe buzele-mi cupide.

Sărutul meu, o roză-mbujorată,

Desprins din curcubee aromite,

A revenit pe trupu-i ca o şoaptă,

Scăldat în rug de focuri răzvrătite.

Și iarăşii rup din lună câte-un crin,

Din stelele din Urse-îi fac buchete,

Plutesc în nebuloasa fericirii lin,

Hrănindu-mă cu vis pe îndelete.